ต่อมาเวลา 13.10 น. เสด็จพระราชดำเนินไปยังกองกำกับการตำรวจตระเวนชายแดนที่ 44 ค่ายพญาลิไท ต.บุดี อ.เมืองจ.ยะลา ทรงประกอบพิธีเปิดพระบรมราชานุสาวรีย์พระมหาธรรมราชาที่ 1 (พญาลิไท) จากนั้นเสด็จฯไปยังโรงเรียนอุดมศาสน์วิทยาบ้านตืองอ ต.บุดี อ.เมืองจ.ยะลาพระราชทานสิ่งของแก่ผู้แทนครูและผู้แทนนักเรียนครูใหญ่ได้กราบบังคมทูลถวายรายงานการดำเนินงานของโรงเรียน จากนั้นเสด็จฯไปทอดพระเนตรอาคารเรียน หอพักหญิงที่ยังก่อสร้างไม่เสร็จ สนามกีฬา การเรียนการสอน มัสยิด และอาคารเรียนชายที่ยังก่อสร้างไม่เสร็จต่อมาเวลา 14.35 น. เสด็จพระราชดำเนินโดยรถยนต์พระที่นั่งไปยังโรงเรียนตำรวจตระเวนชายแดนเฉลิมพระเกียรติ 50 พรรษา สมเด็จพระเทพรัตนราชสุดาฯสยามบรมราชกุมารีบ้านไบ้ หมู่ 7 ต.บุดี อ.เมืองจ.ยะลา ผู้บัญชาการตำรวจตระเวนชายแดน กราบบังคมทูลถวายรายงานการดำเนินการก่อสร้างโรงเรียน และเบิกผู้มีอุปการคุณเข้ารับพระราชทานเหรียญที่ระลึกจำนวน 32 คนจากนั้นทรงกดปุ่มเปิดแพรคลุมป้าย "โรงเรียนตำรวจตระเวนชายแดนเฉลิมพระเกียรติ 50 พรรษา สมเด็จพระเทพรัตนราชสุดาฯสยามบรมราชกุมารีและทรงปลูกต้นส้มแขก 1 ต้น พร้อมทั้งพระราชทานสิ่งของให้แก่ครู ตชด.4 นาย ผู้ดูแลเด็กเล็ก 1 คน ครูอาสา 1 คน และผู้แทนนักเรียนชายหญิง 2 คน รวมทั้งพระราชทานพันธุ์ไม้ผลแก่ผู้แทนชาวบ้าน 2 คน ครูใหญ่กราบบังคมทูลถวายรายงานการดำเนินการของโรงเรียน และโครงการตามแนวพระราชดำริเสร็จแล้วเสด็จฯไปทอดพระเนตรห้องเรียนเด็กเล็ก สาธิตการเรียนการสอน พร้อมกับทรงลงพระนามาภิไธยในสมุดที่ระลึก จากนั้นได้พระราชทานเข็มเชิดชูเกียรติให้แก่ผู้ที่มีส่วนช่วยสนับสนุนโครงการตามแนวพระราชดำริ 11 ราย และทอดพระเนตรห้องพยาบาล ศาลาน้ำดื่มไอโอดีน โรงอาหาร ห้องครัว โครงการฝึกอาชีพ โรงเพาะชำบอน บ่อเลี้ยงปลา และแปลงผักสวนครัว พร้อมทั้งทรงเยี่ยมหน่วยแพทย์พระราชทานและราษฎร หลังจากนั้นทรงฉายพระรูปร่วมกับคณะครูและนักเรียน
สมเด็จพระเทพรัตนราชสุดาฯสยามบรมราชกุมารีบ้านไบ้ หมู่ 7 ต.บุดี อ.เมืองจ.ยะลาเสด็จพระราชดําเนินไปยังโรงเรียนอะไร 
โรงเรียนอุดมศาสน์วิทยาบ้านตืองอ ต.บุดี อ.เมืองจ.ยะลา